# **Újabb németországi járatot indított Magyarországról a DACHSER**

## **Napi gyűjtőjárat indult Frankfurtba**

**Ismét új útvonalat nyitott a Liegl&Dachser Kft., amelynek köszönhetően a logisztikai cég már a kilencedik németországi gyűjtőjáratát indítja Magyarországról. A cég a növekvő forgalom és vevői igényeknek megfelelően bővíti kapacitását Európában és biztosítja a gyors áruelosztást még a megnövekedett európai forgalom mellett is. A Pilisvörösvárról naponta induló gyűjtőjárat a következő napon érkezik Frankfurtba, így kétnapos kiszállítást biztosít Mannheim és Koblenz városába is.**

A Pilisvörösvár-Frankfurt-Pilisvörösvár útvonalon közlekedő járat április 4-én indult el napi forgalomban, és Frankfurt légikikötőjén keresztül közvetlen kapcsolatot biztosít a magyarországi légi küldemények számára is. Az új járattal a DACHSER a meglévő kapacitásainak bővítése mellett versenyképesebb szolgáltatást is biztosít a direkt útvonal révén.

Az új Frankfurt útvonalon is igénybe vehető az entargo termékcsalád (a targospeed, a targoflex, valamint a targofix), amely egész Európára egységes és magas színvonalú szolgáltatásokat jelent. Ezen kívül természetesen elérhető az elektronikus úton történő nyomon követés és a szállítás folyamatos online monitorozása is.

### Folyamatosan bővülő járatkínálat

### Frankfurt mellett további nyolc német városba indít naponta járatot a Liegl&Dachser Kft. pilisvörösvári központjából, ezzel széles lefedettséget biztosít Németországban a magyar ügyfelei részére. 2021-ben a cég 6 új gyűjtőjárattal bővítette szolgáltatásait Európában. Januárban Zalaegerszegről Bad Salzuflenbe, februárban a lengyelországi Sosnowiecbe, áprilisban pedig a németországi Gersthofenbe indult járat Magyarországról, továbbá tavaly nyártól Szlovéniába indított küldemények is már egy munkanapos futamidővel érnek célba Magyarország területéről a közvetlen kapcsolatnak köszönhetően. Tavaly szeptembertől a hazánkban feladott küldemények már másnap Horvátországba érnek a DACHSER új útvonalán, Kassára pedig Tiszaújvárosból mennek naponta a gyűjtőjáratok.

**A DACHSER-ről:**

A Dachser, a németországi székhellyel rendelkező családi vállalkozás két üzleti területen nyújt szállítási logisztikai, raktározási és egyedi szolgáltatásokat: Dachser Air & Sea Logistics és Dachser Road Logistics.

Ez utóbbi két üzletágra oszlik: Dachser European Logistics és Dachser Food Logistics. Átfogó szerződéses logisztikai szolgáltatások és iparág-specifikus megoldások egészítik ki a vállalat kínálatát. A zökkenőmentes szállítmányozási hálózat - mind Európában, mind a tengerentúlon – a teljesen integrált IT-rendszerekkel intelligens logisztikai megoldásokat biztosítanak világszerte.

A Dachser világszerte 387 telephelyen mintegy 30.800 alkalmazottjának köszönhetően 2020-ban mintegy 5,6 milliárd euró konszolidált nettó árbevételt ért el. Ugyanebben az évben a logisztikai szolgáltató összesen 78,6 millió szállítmányt kezelt 39,8 millió tonna súlyban. A Dachser saját országos szervezeteivel 42 országban képviselteti magát, öt országban.

**DACHSER Magyarország:**

A LIEGL & DACHSER Szállítmányozási és Logisztikai Kft. 1999 óta van jelen a magyar piacon, a szállítmányozási és logisztikai piac meghatározó szereplője. Pilisvörösvári székhelyén az ország egyik legmodernebb logisztikai bázisát üzemelteti. Belföldi hálózatát 8 vidéki telephely alkotja, összesen több mint 300 munkatársat foglalkoztat. A kiemelkedő színvonalú szállítmányozási és logisztikai produkció magas színvonalú adminisztratív háttérszolgáltatásra támaszkodik. Az elmúlt évek eredményei alapján a vállalat töretlen és dinamikusan fejlődő szereplője a szolgáltatási szférának. 2020-ban 22,6 milliárd forintos nettó árbevétel mellett 2,34 milliárd forintos adózott eredményt ér.